মাৰ্ঘেৰিটা মহকুমাৰ বিভিন্ন অঞ্চলত লালিগুড়ৰ অপব্যৱহাৰ তথা লালিগুড়ৰ পৰা স্বাস্থ্য হানিকাৰক অবৈধ দেশীয় সুৰা প্ৰস্তূকৰণ, সৰবৰাহ তথা মজুতকৰণ বৃদ্ধিৰ আশংকা কৰি মাৰ্ঘেৰিটাত ১৪৪ ধাৰা জাৰি কৰা হৈছে।
মহকুমা দণ্ডাধীশে তৎকালীনভাৱে বলৱৎ হোৱাকৈ ভাৰতীয় ফৌজদাৰী কাৰ্য্যবিধি আইনৰ অধীনত মহকুমাটোত ১৪৪ ধাৰা জাৰি কৰিছে। যদি কোনোৱে এই আদেশ অমান্য কৰে তেন্তে অমান্য কৰাসকলক ভাৰতীয় দণ্ডবিধি আইনৰ ১৮৮ ধাৰা অনুসৰি দণ্ডনীয় কৰা হ'ব।
উল্লেখযোগ্য যে মাৰ্ঘেৰিটা মহকুমাৰ দণ্ডাধীশে জাৰি কৰা এই আদেশ তৎকালীন বলৱৎ হোৱাৰ উপৰি আগন্তুক ৬০ দিনৰ বাবে এই নিৰ্দেশ বাহাল থাকিব বুলি এক প্ৰেছ বাৰ্তা যোগে ভাৰপ্ৰাপ্ত মহকুমা তথ্য আৰু জনসংযোগ বিষয়া ঝৰ্ণা পাটগিৰিয়ে সংবাদ মাধ্যমক অৱগত কৰিছে।
এক সূত্ৰৰ পৰা জানিব পৰা মতে, আগন্তুক পঞ্চায়ত নিৰ্বাচনৰ প্ৰতি লক্ষ্য ৰাখি মহকুমা প্ৰশাসনে এনে ধৰণৰ কঠোৰ সিদ্ধান্ত গ্ৰহণ কৰিছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
